เรื่องร้องเรียน: มีกลิ่นสารเคมี เหม็นสารพิษ ลอยมาในอากาศ เข้ามาในอาคาร รู้สึกได้ถึงอันตรายทางสุขภาพ ในซอยจรัญสนิทวงศ์75 จุดตามgps โดยไม่ทราบต้นกำเนิดกลิ่น ในช่วงกลางวัน ,เย็น วันที่ 3 มีนาคม ถึงปัจจุบัน
การดำเนินการของเจ้าหน้าที่: สำนักงานเขตบางพลัด ส่งเจ้าหน้าที่ฝ่ายสิ่งแวดล้อมและสุขาภิบาลดำเนินการตรวจสอบเรื่องร้องเรียนตามพิกัดที่แจ้งขณะตรวจสอบไม่พบกลิ่นสารเคมี แต่ทั้งนี้เพื่อมิให้ปัญหากลิ่นสารเคมีเกิดขึ้นอีก เจ้าหน้าที่ได้สอบถามผู้อยู่อาศัยบริเวณใกล้เคียงเกี่ยวกับปัญหากลิ่นจากสารเคมีหรือการกระทำอื่นใดที่ก่อให้เกิดกลิ่นรบกวนซึ่งบางรายแจ้งว่าได้กลิ่นบ้างแต่ไม่แน่ชัด บางรายไม่ได้กลิ่น แต่ทั้งเจ้าหน้าที่ได้ขอความร่วมมือผู้อาศัยบริเวณดังกล่าวหากพบเบาะแสกลิ่นและจุดที่ชัดเจนให้แจ้งสำนักงานเขตบางพลัดเพื่อรวบรวมหลักฐานในการดำเนินการกับผู้กระทำการให้เกิดกลิ่นรบกวน อีกทั้งจักได้ส่งเจ้าหน้าที่ดำเนินการตรวจสอบกลิ่นในบริเวณดังกล่าวซ้ำอีกเป็นระยะ หากท่านยังคงได้รับความเดือดร้อนจากปัญหากลิ่นดังกล่าวรบกวนสามารถแจ้งข้อมูลเพิ่มเติมได้ทันที หรือสามารถโทรศัพท์แจ้งรายละเอียดได้ที่หมายเลขโทรศัพท์ 024346371 ฝ่ายสิ่งแวดล้อมและสุขาภิบาล สำนักงานเขตบางพลัด
ความเห็นของผู้แจ้ง: ขอขอบคุณที่ลงพื้นที่มาเพื่อตรวจสอบและดำเนินการแก้ไข ขอบคุณที่ใส่ใจปัญหาของประชาชนในพื้นที่ 👍🏻 เป็นกำลังใจให้ผู้ปฏิบัติงานทุกท่าน❤️ ขอให้มีกำลังใจที่ดีในการทำหน้าที่ต่อไปเพื่อบำบัดทุกข์บำรุงสุขให้กับประชาชน 👍🏻
พื้นที่: แขวงบางพลัด เขตบางพลัด กรุงเทพมหานคร